2023 2 7
LT
Europos Sąjungos oficialusis leidinys
C 47/133 2022 m. liepos 6 d., trečiadienis
M. kadangi reikia skubiai atnaujinti daugiašališkumo principą, siekiant įveikti šią daug aspektų apimančią ir daugialypę krizę; kadangi grėsmės taikai ir saugumui, pagrindinėms laisvėms ir demokratijai, klimato kaita, biologinės įvairovės nykimas, aplinkos būklės blogėjimas, gaivalinių nelaimių rizikos valdymas, pasaulio visuomenės sveikatos problemos, augantis protekcionizmas, dezinformacija, užsienio kišimasis, lyčių lygybė, darnus vystymasis ir skurdo bei nelygybės didėjimas pasaulio mastu yra vienos iš skubiausiai spręstinų problemų, su kuriomis pasaulis šiuo metu susiduria; kadangi tarptautinė bendruomenė galės rasti ilgalaikius ir tvarius šių ir būsimų problemų sprendimo būdus tik taikant sustiprintą daugiašalę tvarką ir politinę lyderystę;
N. kadangi, siekdama atgaivinti ir apginti daugiašališkumą, ES turi padėti išlaikyti daugiašales institucijas ir tarptautines organizacijas veikiančias, kartu siekdama glaudesnio bendradarbiavimo su panašiai mąstančiais partneriais, kad galėtų kovoti už savo vertybes ir interesus; kadangi šios koalicijos keisis atsižvelgiant į klausimus ir neturėtų pakenkti esamoms institucijoms; kadangi ES turėtų stengtis kurti atviras koalicijas, o ne uždarus klubus; kadangi ES turi rasti naujų būdų, kaip bendradarbiauti su globaliųjų Pietų šalimis ir daryti tai laikydama minėtas šalis lygiavertėmis partnerėmis;
O. kadangi klimato kaita ir COVID-19 pandemija parodė visuotinių viešųjų gėrybių, pvz., be kita ko, įtraukių, saugių ir patikimų galimybių naudotis sveikatos paslaugomis, kvėpuoti švariu oru ir naudotis švariu vandeniu, gauti maisto ir kitų išteklių, įgyti išsilavinimą, naudotis technologijomis ir kibernetine erdve, visuotinę svarbą ir viršenybę politikos srityje; kadangi COVID-19 pandemija mums priminė akivaizdų faktą: pandemijos akivaizdoje mūsų sveikatos saugos grandinė yra stipri tik tiek, kiek stipri yra silpniausia sveikatos priežiūros sistema; kadangi COVID-19 visur kelia grėsmę žmonėms ir ekonomikai; kadangi norint užtikrinti galimybę naudotis visuotinėmis viešosiomis gėrybėmis ir imtis atsakomųjų politikos priemonių, kuriomis siekiama standartizuoti ir išplėsti tokią galimybę, įtraukiant visas šalis ir bendruomenes, reikia pasauliniu mastu bendradarbiauti siekiant tikslų, nustatyti bendrus būtinuosius standartus ir aktyviai remti pažeidžiamiausias šalis ir bendruomenes; kadangi tam reikia veiksmingos daugiašalės darbotvarkės, kurioje didžiausias dėmesys būtų skiriamas visuotinėms viešosioms gėrybėms ir valdymo struktūroms, padedančioms padidinti tokių gėrybių prieinamumą; kadangi veiksmingas dialogas politikos srityje, bendradarbiavimas ir galimybės naudotis visuotinėmis viešosiomis gėrybėmis užtikrinimas bet kuriomis aplinkybėmis negali būti atsieti ir turi būti neatsieti nuo pagrindinių teisių ir orumo propagavimo ir apsaugos, taip pat visų žmonių, visų pirma pažeidžiamiausiųjų, įgalėjimo; kadangi COVID-19 pandemija parodė PSO darbo svarbą ir PSO gebėjimą greitai ir veiksmingai valdyti atsaką į pandemiją, taip pat atskleidė susirūpinimą keliančius klausimus, pvz., bandymus kištis į jos veiksmus ir manipuliavimą jos veiksmais šiuo tikslu;
P. kadangi terorizmas išlieka viena didžiausių grėsmių pasaulio taikai ir saugumui;
Q. kadangi didėjantis autoritarinių ir totalitarinių režimų bei neliberalių vyriausybių kategoriškumas daugiašaliuose forumuose ir tarptautinėse organizacijose, be kita ko, bandant susilpninti tarptautinių normų taikymą ir jas perrašyti ir aktyviai dalyvaujant atitinkamų tarptautinių organizacijų ir daugiašalių forumų valdymo ir sprendimų priėmimo procesuose, gali lemti nesimetriškas, mažiau veiksmingas ir šališkas atsakomąsias politikos priemones, vienodų sąlygų visiems tarptautinės bendruomenės nariams panaikinimą ir gerokai silpnesnį tarptautinės bendruomenės įsipareigojimą ginti visuotines vertybes ir teises ir siekti pažangos jų srityje; kadangi atskiros darbotvarkės, vienašališki veiksmai ir nepakankamas įsipareigojimas rasti daugiašalius sprendimus ir jų rėmimas kenkia daugiašališkumui kaip labai svarbiam kovos su tarptautinėmis problemomis organizavimo principui; kadangi tokiomis aplinkybėms labai svarbu dar kartą patvirtinti taisyklėmis grindžiamo valdymo, tarptautinio bendradarbiavimo, įsipareigojimo ginti pagrindines teises ir tikrai vienodų sąlygų visiems tarptautinės bendruomenės nariams vertę; kadangi labai svarbus vaidmuo siekiant šių tikslų teks atitinkamoms tarptautinėms organizacijoms ir daugiašaliams forumams; kadangi pasiekus šiuos tikslus bus ne tik galima užtikrinti veiksmingą teigiamą politikos poveikį sprendžiant pasaulines problemas, bet ir pažaboti konfliktų riziką bei užkirsti jai kelią;